Eka xirungulwana lexi mutsari u kombisa mhaka ya leswaku swi na nkoka ku va mutswari a yingisa switsundzuxo swa vana va yena. Mathebula u arile ku yingisa switsundzuxo swa n'wana wa yena Matimba swa leswaku a nga yi entirhweni hikuva a ku tirhiwi eka siku rolero ra Musumbhunuku. Matimba u kale a teka rotor emovheni wa tata wa yena ku endlela leswaku movha wu ala ku pfuma. Leswi a a swi endlela leswaku tata wakwe a ta tshama a nga yi entirhweni hi ku chava leswaku vafana vo lwela ntshuxeko va nga n'wi hlasela. Mathebula u honisile xitsundzo xa Matimba, kutani a ya hlangana na Matimba a ri na ntlawa wa vafana vo lwela ntshuxeko. Matimba u n'wi kombile rotor leyi yi nga endla leswaku movha wu ala ku pfuma. Mathebula u swi vonile leswaku loko a ku nga ri Matimba a n'wi pfuneke eka siku leri, a ta va a dlayiwile. Hambiswiritano, loko a tlhelela ekaya u kumile nsati wa yena N'wa-Mzamani a tlhaviwile hi mukwana a file.